Թե հատկապես որ ընկերությունն է շահագործում շուկան, ու որքան գույքահարկ է վճարում Էջմիածնի քաղաքապետարանին, կամ՝ վճարու՞մ է ընդհանրապես, թե՞ ոչ, հայտնի չէ, քանի որ քաղաքապետարանը այս մասին մեր գրավոր հարցմանը չի պատասխանել: Չի պատասխանել նաև տաքսիները սպասարկող ընկերության և դրա գույքահարկի մասին հարցերին: Էջմիածնի քաղաքապետարանի լրատվության բաժնի աշխատակիցը մեզ խորհուրդ տվեց ուրիշ ճանապարհներով ճշտել, թե ով է շահագործում շուկան: «Քանի որ դա մասնավոր սեփականություն է, մենք իրավունք չունենք անուններ տալ»,- այսպես մեկնաբանեց նա: Գեներալը Էջմիածնում նաեւ շքեղ առանձնատուն ունի, որտեղ վագրեր է պահում: